Oznámenie adresy na doručovanie žiadosti o vydanie hlasovacieho preukazu pre Voľby do Európskeho parlamentu 2024, ktoré sa uskutočnia

8. júna 2024

Volič, ktorý má trvalý pobyt na území SR a v deň konania volieb nebude môcť voliť v mieste svojho trvalého pobytu vo volebnom okrsku, v ktorého zozname voličov je zapísaný, môže požiadať obec svojho trvalého pobytu o vydanie hlasovacieho preukazu:

* **osobne** najneskôr posledný pracovný deň pred konaním volieb (t. j. 7. júna 2024)
* **v listinnej forme** tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb (t. j. 20. mája 2024)
* **elektronicky** (e-mailom) tak, aby žiadosť o vydanie hlasovacieho preukazu bola doručená obci najneskôr 15 pracovných dní predo dňom konania volieb (t. j. 20. mája 2024)

Obec vydá hlasovací preukaz voličovi bezodkladne, najskôr však 45 dní predo dňom konania volieb, t.j. **24. apríla 2024**.

**Žiadosť o vydanie hlasovacieho preukazu musí obsahovať údaje o voličovi:**

* meno a priezvisko,
* rodné číslo,
* štátnu príslušnosť,
* adresu trvalého pobytu ( obec, ulica, číslo domu ),
* korešpondenčnú adresu, na ktorú obec doručí hlasovací preukaz.

**Adresa na doručovanie žiadosti o vydanie hlasovacieho preukazu:**

drozdova@zvoncin.sk

Vo Zvončíne, 10.04.2024